Publication: Magyar Közlöny
Issue: MK-2004-63 (Year: 2004, Number: 63)
Era: 2004-2010
Section: [41/2003. (VII. 2.) AB határozat, ABK 2003. június—július, 441, 446.].
Paragraph Index: 428

4. A terhelt távollétében lefolytatott eljárás a büntetõeljárás általános szabályaitól bizonyos elemeiben eltérõ, ún. különeljárás. Az eljárás alkotmányossági megítélése szempontjából fontos sajátossága, hogy az eljárás egyes szakaszaiban vagy az egész eljárás folyamán hiányzik a tisztességes eljárás és a védelemhez való jog egyik lényeges részeleme: a terhelt személyes joggyakorlásának és személyes védekezésének lehetõsége. Ennek ellensúlyozására a különeljárásra való áttéréstõl kezdve kötelezõ a védõ közremûködése, az eljárás jogerõs befejezése elõtt — kérelemre — az elsõ fokú tárgyalás megismétlése, az eljárás jogerõs befejezése után pedig — kérelemre — a perújítás elrendelése. A kötelezõ védelem elengedhetetlen feltétele annak, hogy a terhelt távollétében folyó eljárást tisztességesnek lehessen tekinteni. A Be. pontosan meghatározza a védõ kötelezettségeit, a védõ mulasztása esetén alkalmazható eljárási szankciókat, és mivel védõként csak ügyvéd járhat el, érvényesül ügyvéd hivatásbeli felelõssége is. A védõ funkciójának önálló tartalma és önálló szakmai felelõssége megfelelõ biztosítéka annak, hogy a terhelttel való személyes kontaktus hiánya esetén se üresedjen ki a védelmi funkció. A terhelt távollétében folytatott eljárás tisztességességét biztosító részgaranciák között felértékelõdnek azok — az ügyészség alkotmányos szerepén alapuló — törvényi rendelékezések is, amelyek az ügyészt a közvádlói funkcióban is kötelezik a terhelt érdekeinek védelmére. Ebben az eljárásban különös jelentõséget kap az ügyész jogállásának kötelezõ objektivitása: kötelezettsége a terheltet mentõ, a büntetõjogi felelõsséget enyhítõ körülmények figyelembevételére is [Be. 28. § (1) bekezdés], indítványozási joga a vádlott felmentésére [Be. 315. § (3) bekezdés], fellebbezési joga a vádlott javára [Be. 324. §]. Mindazonáltal ahhoz, hogy az eljárás tisztességes minõsége megmaradjon, továbbá a védelem jogának szükségképpeni — a büntetõ igény érvényesítésének alkotmányos kötelezettsége által indokolt — korlátozása pedig arányos legyen, a terhelt távollétében történõ eljárás szabályaiban a kivételesség és az átmenetiség követelményeinek kell érvényesülniük. Az Alkotmánybíróság megállapította, hogy a Be. 527. §

Source: https://magyarkozlony.hu/hivatalos-lapok/dd75abc2bf310f10a1f4acf889217f96ab69f274/dokumentumok/19694ceba3017464234490e5e9b1e502a58c3ad6/letoltes